Case ID: 1173907
Sentence 46: İş üzrə zərərçəkmiş şəxs qismində dindirilən X38 ifadəsində 2009-cu ildən mebel satışı ilə məşğul olmağa başladığını, Məhkumni həmin vaxtdan tanıdığını, sonuncununyeznəsi X12 xalası oğlu olduğunu, Məhkumnin mebel sahəsində səriştəli olduğunu eşitdiyindən 2009-cu ilin əvvəllərində yeznəsinin vasitəsi ilə sonuncu ilə görüşdüyünü, sonradan birlikdə Türkiyə Respublikasına gedərək özü Gəncə şəhərindəki, Məhkum isə Bakı şəhərindəki mağazaları üçün mebel gətirdiklərini, 2009-cu ilin yay aylarında sonuncunun ona müraciət edərək mebellərdə ziyan etdiyini bildirib aldığı mebellərdən üstünə cüzi qazanc qoyub satmaq üçün ona verməsini xahiş etdiyini, beləliklə həmin mebeli bir qədər artıq pula sataraq qazanc əldə etməyi və ziyanını bağlamağı düşündüyünü dediyini, artıq həmin ərəfədə Bakı şəhəri Xətai rayonunun Fəhlə prospektində icarəyə yer götürərək «*******» mebel mağazasını açdığını, sonuncuya 25.000-30.000 ABŞ dolları dəyərində mebeli bir neçə dəfəyə göndərdiyini, sonradan Məhkumnin həmin mebelin pulundan ona 15.000 ABŞ dollarına yaxın borcunun qaldığını, yaxından tanıdığı və qohumluq münasibətləri olduğu üçün borca görə sonuncunu çox sıxmadığını, 2009-cu ilin təxminən sonlarında Məhkumnin təklifi ilə «Xalqlar dostluğu» metro stansiyasının yaxınlığında «*****» ticarət mərkəzində icarəyə yer götürərək ikinci «*******» mebel salonu açdığını, bir müddət ərzində mağazanı mebellə doldurduğunu, Məhkumnin isə köhnə mağazasında olan 6.000-7.000 ABŞ dolları dəyərində mebellərini və ondan götürdüyü 7.000-8.000 ABŞ dolları dəyərində mebelləri, eləcə də başqa firmalardan nisyə götürdüyü divan dəstlərini yeni mağazaya gətirdiyini, sonuncu özünə aid olan mebelləri satdıqca öz adına yazdıraraq pulunu götürdüyünü, özünün isə bu müddət ərzində hər ay icarə haqqı ödədiyini, işçilərin, o cümlədən də Məhkumnin 1.500-2.000 manat məbləğində aylıq məvacibini verdiyini, həmin müddət ərzində də sonuncunun ona olan 15.000 ABŞ dolları borcunun 8.000 ABŞ dollarını ondan ilk əvvəl götürmüş olduğu malları qaytarmaqla, 7.000 ABŞ dollarını isə hər ay məvacibindən tutulmaqla qaytardığını, 2010-cu ilin ortalarından Məhkum işlərə zəif nəzarət etdiyinə görə məcburiyyət qarşısında qalaraq tez-tez Bakı şəhərinə gəlməyə başladığını, sərmayələr qoyaraq əlavə bir neçə mağaza açdığını, bəzilərini isə bağladığını, bu müddət ərzində sonuncunu özü ilə Türkiyəyə, Çinə, Belorusiyaya apardığını və bütün yol xərcini də özünün çəkdiyini, Məhkumnin alınacaq mebelləri seçməkdə ona kömək etdiyini və bunun qarşılığında sonuncuya pul verdiyini, onun xahişi ilə övladı X33 təxminən 2011-ci ilin əvvəllərindən kompüter mütəxəssisi kimi yeni açdığı, ******* prospektində yerləşən «Arriqo» mebel mağazasına işə götürdüyünü, 2016-cı ilin sonlarında Türkiyədən mebel aldığı bir firmanın mebellərində əskiklik olduğunu, firma sahibini bundan xəbərdar edərək əskikləri göndərməsini xahiş etdikdə onun öz növbəsində gələrək mebellərə baxış keçirdiyini və razılaşaraq əskikləri göndərəcəyinə söz verdiyini, ancaq bir qədər ödəniş etməsini xahiş etdiyini, etiraz edərək əskik hissələr gəlmədən ödəniş etməyəcəyini bildirdiyini, həmin ərəfədə səhhətində olan problemlərlə bağlı işə az-az gedib-gəldiyinə görə həmin vaxt Məhkumnin onun xəbəri olmadan mebellərin əskikləri gəlmədən göstərilən dövrdə onu əvəz edən yeznəsi Məzahirdən türk vətəndaşı H6 1.000 ABŞ dolları verməsini xahiş etdiyini, həmin pulun verilməsi barədə sonradan eşitdikdə Məhkumyə öz iradını bildirdiyini, sonuncunun isə bundan inciyərək səs-küy saldığını, artıq onun ilə işləmək istəmədiyini söyləyərək qızını da götürüb Babək prospektində yerləşən «*******» mebel mağazasını tərk edərək çıxıb getdiyini, bundan sonra heç bir əlaqə saxlamadıqlarını, 2017-ci il iyulun 7-də saat 21 radələrində istifadəsində olan 050 ***-**-** mobil telefon nömrəsinə «Whatsapp» proqramı vasitəsilə +**********1 nömrəsindən zəng gəldikdə özünü «******» ləqəbli X7 təqdim edən şəxsin Məhkumnin onlara müraciət etdiyini deyərək sonuncuya olan borcunu təcili ödəməsini tələb etdiyini, həmin şəxsə onun Məhkumyə hər hansı bir borcunun olmadığını desə də X15 onun barəsində cinayət aləmindən soruşub maraqlanmağını, həmin aləmdə yaxşı tanındığını, ona Rusiya Federasiyasından zəng etdiyini, hazırda Gürcüstandan 15 nəfər cinayət aləminin adamlarının gəldiklərini, onu güddüklərini, harada yaşamağı, ailə üzvləri, işləri barədə kifayət qədər məlumatlarının olduğunu, ona görə də özü və ailə üzvləri üçün problem yaratmamağını məsləhət gördüyünü bildirərək borcu təcili olaraq ödəməsini tələb etdiyini, hətta heç nədən qorxmadıqlarını, 20 ili gözlərinin qarşısına alaraq bu işəgirişdiklərini dediyini, bundan sonra sabah onun adamı olan Rasim Alıyev adlı şəxsin Məhkum ilə birlikdə zəng edib görüşəcəklərini və onun sonuncuya konkret olaraq nə qədər borclu olmasını söyləyəcəklərini əlavə etdiyini, səhərisi gün, yəni 2017-ci il iyulun 8-də saat 18 radələrində 055 ***-**-** mobil telefon nömrəsindən ona zəng edən şəxsin özünü X15 dediyi R6 kimi təqdim edib harada olmağını soruşduqdan qısa müddət sonra mağazaya dörd nəfər şəxsin daxil olduğunu, onlardan ancaq Məhkumni tanıdığını, həmin şəxslərdən birinin özünü R6, digərinin isə X3 təqdim etdiyini, dördüncü adamın isə adını bilmədiyini, göstərilən şəxslərin onu sorğu-suala tutaraq Məhkum ilə nə kimi əlaqələrinin olması və ona olan borcu ilə maraqlandıqlarını, sonuncuya hər hansı bir borcunun olmadığını desə də Məhkumnin yalandan səs-küy salaraq onun guya borclu olmasını sübut etməyə çalışdığını, elə həmin vaxt X15 yenə eyni nömrədən ona zəng etdiyini, telefonu ondan R6 alaraq sonuncu ilə danışdığını, ona «narahat olma, qardaşın düzgün qərar verəcək, çıxıb çöldən yenidən danışacam» dediyini, göstərilən şəxslərə dəfələrlə heç bir borcunun olmadığını bildirsə də ona qulaq asmadıqlarını, X15 özünün zəng edib son qərarını söyləyəcəyini dediklərini, saat 22 radələrində sonuncunun yenə əvvəlki nömrədən zəng edərək onun Məhkumyə milyonlarla borcunun olmasını söyləyərək oğrularla danışdıqdan sonra onun nə qədər pul qaytarmalı olmağı barədə ona bildirəcəyini deyib səhərisi gün isə 50.000 ABŞ dolları məbləğində pul və 50.000 ABŞ dolları dəyərində mebel verməli olduğunu bildirdiyini, etiraz etdikdə ona hədə-qorxu gələrək 10.000 ABŞ dollarını təcili Gürcüstandan gələn oğru uşaqları yola salmaq üçün verməli olduğunu bildirdiyini, qalan pulun və mebelin verilməsi üçün isə sonradan ona vaxt verəcəyini söylədiyini, hədə-qorxulardan çəkindiyindən onun şərtləri ilə razılaşdığını, 2017-ci il iyulun 12-də Azərbaycan Respublikası Daxili İşlər Nazirliyinin Baş Mütəşəkkil Cinayətkarlıqla Mübarizə İdarəsinə gələrək ərizə ilə müraciət etdiyini və keçiriləcək tədbirdə iştirak etməyə hazır olduğunu bildirdiyini, yaradılan əməliyyat qrupuna iki nəfər hal şahidinin və onun da daxil edildiyini, əməliyyat tədbirində istifadə edilməsi üçün əməliyyat xərclərindən ona seriyaları və nömrələri qeyd edildikdən sonra 100 ədəd 100 ABŞ dolları pul əskinasının verildiyini, göstərilən tarixdə saat 12 radələrində baş idarədən çıxaraq hal şahidləri və polis əməkdaşları ilə birlikdə icarəyə götürdüyü, Bakı şəhəri, ************** ünvanında yerləşən «*******» mebel salonuna gedərək mağazaya daxil olduğunu, polis əməkdaşlarının isə hal şahidləri ilə birlikdə bayırda mövqe seçərək gözləməyə başladıqlarını, saat 13 radələrində X28 +**********1 mobil telefon nömrəsindən «whatsapp» proqramı vasitəsi ilə ona zəng edərək ilkin tələb etdikləri 10.000 ABŞ dollarını hazır edib-etmədiyini soruşduqda pulun hazır olmasını dediyini, sonuncunun pulu götürmək üçün göndərəcəyi şəxsin qısa müddətdə mağazaya gələcəyini bildirdiyini, bundan 5 dəqiqə sonra mağazaya 35-40 yaşlarında bir nəfər kişinin daxil olaraq onu soruşduğunu, özünü həmin şəxsə təqdim etdikdən sonra isə onu X15 göndərdiyini bildirdiyini, həmin şəxsə polis əməkdaşlarının ona vermiş olduqları 10.000 ABŞ dollarını ötürərək bundan sonra polis əməkdaşlarına bu barədə şərti işarə verdiyini, mağazaya daxil olan polis əməkdaşlarının özlərini və hal şahidlərini həmin şəxsə təqdim etdikdən sonra onun şəxsiyyətini müəyyənləşdirdiklərini, özünü X4 təqdim edən saxlanan şəxsi qərarla tanış etdikdən sonra üzərində hər hansı qanunsuz əşya, yaxud predmet varsa çıxarıb təqdim etməsini təklif etdiklərini, sonuncunun heç bir müqavimət göstərmədən əynindəki şalvarın sağ yan cibindən 100 ədəd hər biri 100 ABŞ dolları olmaqla cəmi 10.000 ABŞ dolları pul əskinasını çıxarıb təqdim etdiyini, həmin pulu bir neçə dəqiqə bundan qabaq ondan götürdüyünü, həmçinin pulu götürmək üçün onu X16 və Rasim Alıyev adlı şəxslərin yolladıqlarını, ondan da pulu alarkən onu X15 göndərməsini söyləməsini bildirdiklərini dediyini, X10 üzərindən əlavə olaraq bir ədəd «Samsung» markalı mobil telefonun aşkar olunaraq götürüldüyünü, pul əskinaslarının və bir ədəd mobil telefonun ayrı-ayrılıqda qablaşdırılaraq möhürləndiyini, bundan sonra baş idarəyə dəvət edildiklərini, orada müvafiq protokol tərtib olunmaqla bütün iştirakçılar tərəfindən imzalandığını, Məhkum ilə ortaq işləmədiklərini, sonuncunun mebel mağazalarına hər hansı bir şərikliyinin olmadığını, sadəcə qohum olduğuna görə ona etibar etdiyini, Məhkumnin müdafiəçisinin istintaqa təqdim etdiyi mühasibatlıq kitabınınsurətindən də bir daha onun rəhbər olmasının öz təsdiqini tapdığını, mağazalarına təyin etdiyi müdirləri, o cümlədən də sonuncunu işçilərə «patron-müdir» deyə təqdim etdiyini, lakin bunun onların ortaq olmasına dəlalət etmədiyini, Məhkumnin göstərmiş olduğu şahidlərin işdən azad edilmiş narazı şəxslərin olduqlarını, hazırda da təqsirləndirilən şəxs ilə barışmadığını göstərdi və ona ağır cəza verilməsini məhkəmədən xahiş etdi.